KOMMISSIONENS BESLUTNING

af 30. april 1999

om ændring af beslutning 87/257/EØF om listen over virksomheder i Amerikas Forenede Stater, der er godkendt til indførsel af fersk kød til Fællesskabet, og om ændring af Rådets beslutning 79/542/EØF om listen over de tredjelande, hvorfra medlemsstaterne tillader indførsel af kvæg, svin, fersk kød og kødprodukter

(meddelt under nummer K(1999) 1165)

(EØS-relevant tekst)

(1999/301/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 3, stk. 1, artikel 4, stk. 1, og artikel 18, stk. 1, og

under henvisning til Rådets direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af betaagonister i husdyrbrug og om ophævelse af direktiv 81/602/EØF, 88/146/EØF og 88/299/EØF(3), særlig artikel 11, og

ud fra følgende betragtninger:

(1) En liste over virksomheder i Amerikas Forenede Stater, der er godkendt til indførsel af fersk kød til Fællesskabet, blev oprindeligt udarbejdet ved Kommissionens beslutning 87/257/EØF(4); senest ændret ved beslutning 1999/220/EF(5), nævnte liste kan ændres på ethvert tidspunkt i betragtning af resultaterne af EF's inspektioner i USA;

(2) rutinemæssig kontrol i henhold til artikel 5 i direktiv 72/462/EØF har vist, at hygiejneniveauet på visse virksomheder kan betragtes som tilfredsstillende; disse virksomheder kan derfor forblive eller optages på den nævnte liste;

(3) listen over virksomheder bør ændres i overensstemmelse hermed;

(4) medlemsstaterne kan kun indføre fersk kød inklusive affald fra tredjelande eller dele af tredjelande, der figurerer på en liste, som Rådet udarbejder på forslag fra Kommissionen;

(5) listen over disse tredjelande eller dele heraf er anført i Rådets beslutning 79/542/EØF(6), senest ændret ved beslutning 1999/236/EF(7);

(6) USA figurerer på denne liste som et tredjeland, hvorfra medlemsstaterne har tilladelse til at indføre fersk kød og kødprodukter;

(7) ifølge direktiv 96/22/EF forbydes anvendelsen af visse stoffer, der har hormonal virkning for vækstfremme;

(8) fersk kød fra tredjelande, hvor anvendelsen af visse stoffer, der har hormonal virkning for vækstfremme, ikke er forbudt, kan kun indføres mod fremlæggelse af garantier, der mindst svarer til reglerne for EF-produktionen;

(9) flere inspektionsrejser i USA har afsløret manglende overholdelse af de forpligtelser, der er aftalt mellem USA og Det Europæiske Fællesskab om kontrol for restkoncentrationer;

(10) prøver og analyser med henblik på påvisning af hormonrester i fersk oksekød og -lever fra USA til konsum har afsløret tilstedeværelse af xenobiotiske vækstfremmende hormoner;

(11) situationen kræver en øjeblikkelig intensivering af importkontrollen for rester af vækstfremmende hormoner i fersk oksekød inklusive affald fra USA; omfanget og tilrettelæggelsen af denne kontrol er fastsat i beslutning 1999/302/EF(8);

(12) under de ovennævnte forhold kan Det Europæiske Fællesskab ifølge den relevante EF-lovgivning og de internationale aftaler om dette tilfælde suspendere indførslen fra USA; der bør gives USA en begrænset periode til at træffe de fornødne foranstaltninger for objektivt at nå dertil, at niveauet for sundhedsbeskyttelsen i Det Europæiske Fællesskab overholdes;

(13) USA bør derfor suspenderes fra listen over tredjelande, hvorfra medlemsstaterne har tilladelse til at indføre fersk oksekød til konsum, med virkning fra den 15. juni 1999; suspension af indførslen er under de foreliggende forhold den eneste type foranstaltning, som Det Europæiske Fællesskab med rimelighed kan tage i brug;

(14) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 87/257/EØF affattes som angivet i bilaget til nærværende beslutning.

Artikel 2

I del I i bilaget til beslutning 79/542/EØF foretages følgende ændringer:

1) Linjen ">TABELPOSITION>"

ændres til: ">TABELPOSITION>"

2) Følgende fodnote indsættes efter "o = ikke tilladt": "s = suspenderet for udførsel af produkter til konsum"..

Artikel 3

Medlemsstaterne ændrer de foranstaltninger, de anvender i handlen, for at bringe dem i overensstemmelse med artikel 2 i nærværende beslutning og beslutning 1999/302/EF. De underretter straks Kommissionen herom.

Artikel 4

Bestemmelserne i artikel 2 revideres i lyset af de oplysninger om udviklingen i situationen og de garantier, som USA's myndigheder giver.

Artikel 5

1. Artikel 1 anvendes fra datoen fra meddelelsen af denne beslutning.

2. Artikel 2 anvendes fra den 15. juni 1999.

Artikel 6

Denne beslutning er rettet til medlemsstaterne.

Udfærdiget i Bruxelles, den 30. april 1999.

På Kommissionens vegne

Karel VAN MIERT

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 125 af 23.5.1996, s. 3.

(4) EFT L 121 af 9.5.1987, s. 55.

(5) EFT L 80 af 25.3.1999, s. 29.

(6) EFT L 146 af 14.6.1979, s. 15.

(7) EFT L 87 af 31.3.1999, s. 13.

(8) Se side 58 i denne Tidende.

BILAG

Liste over virksomheder i USA, der er godkendt til indførsel af fersk kød til EF

>TABELPOSITION>

1= Kun oplagring af kød, der er endeligt emballeret på et godkendt slagteri eller i en godkendt opskæringsvirksomhed.

2= Kun affald.

3= Også for skiveskåret lever (oksekød).

4= Kun skiveskåret lever (oksekød).

5= Kun tunger, hjerter og kød.

6= Kun tunger, hjerter og nyrer.

7= Kun tunger, hjerter, nyrer og lever.

8= Kun tunger, hjerter, nyrer, lever og hjerner.

9= Kun tunger, hjerter, maver og kød.

10= Kun tunger, hjerter, nyrer, lever og maver.

10(a)= Kun tunger, hjerter, nyrer, lever, maver og kød.

11= Kun kød, tunger, hjerter, nyrer, lever og hjerner.

12= Kun hjerter og maver.

13= Kun emballeret affald, der har undergået den i artikel 3 i direktiv 77/96/EØF omhandlede frysebehandling.

14= Affald udelukket.

15= Lever og nyrer udelukket.

16= Kun kød og emballeret affald, der har undergået den i artikel 3 i direktiv 77/96/EØF omhandlede frysebehandling.

17= Tunger, hjerter, nyrer, lever, hjerner og haler.

18= Bison inkluderet.

TF= Virksomheder med betegnelsen "TF" har tilladelse til i den i artikel 4 i direktiv 77/96/EØF omhandlede betydning at foretage den i artikel 3 i samme direktiv omhandlede frysebehandling.

T= Denne virksomhed har tilladelse til i den i artikel 4 i direktiv 77/96/EØF omhandlede betydning at foretage den i artikel 2 i samme direktiv omhandlede trikinundersøgelse.